Diari Oficial de la Generalitat Valenciana


Sumari del DOGV 4406, del 26-12-2002 (2002/14103)

Informació pública de l'expedient d'expropiació forçosa dels terrenys necessaris per a l'execució del projecte de construcció «Clau 42-A-1632. Accés a Villafranqueza, connexió de les carreteres CV-821 i CV-822. Alacant».
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/14410


Organisme emissor
:   Ajuntament d'Alacant

Tipus de document
:   Anunci

Informació pública de l'expedient d'expropiació forçosa dels terrenys necessaris per a l'execució del projecte de construcció «Clau 42-A-1632. Accés a Villafranqueza, connexió de les carreteres CV-821 i CV-822. Alacant». [2002/F14359]
  
El 10 de gener de 2001, la Direcció General d'Obres Públiques de la Conselleria d'Obres Públiques, Urbanisme i Transports va aprovar el projecte denominat «Clau: 42'A?1632. Accés a Villafranqueza, connexió de les carreteres CV-821 i CV-822. Alacant», que afecta el terme municipal d'Alacant.
  
A fi de facilitar l'execució de les obres, este ajuntament ha de posar a disposició de l'organisme esmentat els terrenys necessaris que transcorren per sòl urbà, per a la qual cosa s'ha redactat el corresponent projecte d'expropiació forçosa, en què es descriuen, detalladament, els béns i drets afectats.
  
La disposició addicional primera de la Llei 11/2000, de Mesures Fiscals, de Gestió Administrativa i Financera, i d'Organització de la Generalitat Valenciana, declara la necessitat de la urgent ocupació dels béns i drets afectats per l'expropiació forçosa, com a conseqüència de les obres compreses en el II Pla de Carreteres de la Comunitat Valenciana. Per això les actuacions expropiatòries hauran de tramitar-se mitjançant el procediment de l'article 52 de la Llei d'Expropiació Forçosa i 56 i següents del seu reglament.
  
Per tot el que s'ha exposat, l'Alcaldia i, en nom seu, el regidor delegat d'Urbanisme ha resolt, mitjançant un Decret de data 12 de desembre de 2002:
  
«Primer. Tramitar l'expedient d'expropiació forçosa dels terrenys necessaris per a l'execució del projecte de construcció ?Clau: 42'A?1632. Accés a Villafranqueza, connexió de les carreteres CV-821 i CV-822. Alacant?, pel procediment d'urgència.
  
Segon. Exposar al públic la relació de béns i drets inclosos en el projecte d'expropiació forçosa dels terrenys afectats pel projecte esmentat, en el tram urbà del terme municipal d'Alacant.
  
Des de la publicació dels corresponents edictes en el Diari Oficial de la Generalitat Valenciana, en el Butlletí Oficial de la Província d'Alacant, i en dos diaris de la localitat, fins al dia assenyalat per a l'alçament de les actes prèvies a l'ocupació, els interessats podran formular al·legacions, per escrit, davant de l'Ajuntament d'Alacant, només als efectes d'esmenar possibles errors que s'hagen patit en allistar els béns afectats per la urgent ocupació.
  
Tercer. L'alçament de les actes prèvies a l'ocupació tindrà lloc a les dependències del Servici d'Obres i Projectes de la Gerència Municipal d'Urbanisme, situades a la Rambla de Méndez Núñez, número 40, pis 2n, el dia 31 de gener de 2003.
  
En el mateix acte es pagarà als interessats la quantitat a què es referix l'article 52 de la Llei d'Expropiació Forçosa, que es considerarà a càrrec del preu just que, quan pertoque, es fixe; i, tot seguit, se subscriurà la corresponent acta d'ocupació de la parcel·la objecte d'expropiació.
  
Quart. Efectuada l'ocupació de les finques, es tramitarà l'expedient d'expropiació en les seues fases de preu just i pagament, segons la regulació general establida en la legislació expropiatòria.»
  
Els propietaris de les parcel·les hauran d'acudir a l'acte, personalment o representats per altra persona a favor de la qual hagen atorgat el corresponent poder notarial. En qualsevol cas, haurà d'aportar-se el document nacional d'identitat del compareixent, el títol de propietat i l'últim rebut de l'Impost sobre Béns Immobles.
  
També hauran d'acudir els titulars de les càrregues que graven les finques objecte d'expropiació, amb el fi de subscriure, si pertoca, les corresponents actes d'ocupació.
  
Els béns i drets i els seus titulars són els següents:
  
Parcel·la núm. 1. Terreny situat al nord del nucli urbà de Villafranqueza, junt a la carretera de Tangel, de forma irregular, amb una cabuda de 211 m2, pertanyent a part de la finca inscrita en el Registre de la Propietat número 4 d'Alacant, llibre 35, foli 112, número 1.813/1a, propietat de Manuel Burillo Requena i María Elena Gil García de Gamarra, per meitats indivises, amb els límits següents:
  
Nord i est, amb carretera de Villafranqueza-Tangel, mitjançant alineació corba de 47,84 m de longitud; sud, amb finca propietat de Francisco Alcaraz Llorca, en una línia d'1,98 m; oest, amb resta de la de procedència, en una línia corba de 41,23 m de longitud.
  
Parcel·la núm. 2. Terreny situat al nord del nucli urbà de Villafranqueza, junt a la carretera de Tangel, de forma irregular, amb una cabuda de 182 m2, pertanyent a part de la finca registral número 2.870, foli 136, llibre 49, propietat de María Devesa Jiménez, una meitat indivisa, i de María Virtudes i Francisco Juan Bautista Alcaraz Devesa, l'altra meitat, amb els límits següents:
  
Nord i oest, amb carretera de Villafranqueza-Tangel, en una alineació corba de 36,57 m de longitud total; sud, amb finca propietat de Francisco Alcaraz Llorca, en una línia de 26,15 m; est, amb resta de la parcel·la de procedència, en una alineació corba de 16,51 m de longitud.
  
Parcel·la núm. 3. Terreny situat al nord del nucli urbà de Villafranqueza, de forma triangular, amb una cabuda de 16 m2, corresponents a part de la finca registral número 2.871, Registre de la Propietat número 4 d'Alacant, foli 137, llibre 49. Està inscrita quant a l'usdefruit a favor de María Devesa Jiménez, i quant a la nua propietat a favor de María Virtudes i Francisco Juan Bautista Alcaraz Devesa, per iguals parts, amb els límits següents:
  
Nord, amb finca propietat de Francisco Alcaraz Llorca, en una línia de 3,19 m; sud i est, amb resta de la finca de procedència, en una línia de 9,17 m; oest, amb finca propietat de Francisco Alcaraz Llorca, en una línia de 8,60 m.
  
Parcel·la núm. 4. Terreny situat al nord del nucli urbà de Villafranqueza, junt a la carretera de Tangel, de forma irregular, amb una cabuda de 798 m2, corresponents a part de la finca registral número 2.871, Registre de la Propietat número 4 d'Alacant, foli 137, llibre 49. Està inscrita quant a l'usdefruit a favor de María Devesa Jiménez, i quant a la nua propietat a favor de María Virtudes i Francisco Juan Bautista Alcaraz Devesa, per iguals parts, amb els límits següents:
  
Nord, amb parcel·la propietat de Manuel Alcaraz Llorca, en una línia de 22,96 m; sud, amb la resta de la finca de procedència, en una alineació corba de 46,98 m; est, amb finca propietat de Francisco Alcaraz Llorca, en una línia de 8,60 m; oest, amb finca propietat de José Belmunt Ros, en una línia trencada formada per quatre segments de 25,36 m de longitud total, i amb la carretera de Villafranqueza a Tángel, mitjançant alineació corba de 31,25 m de longitud.
  
Parcel·la núm. 5. Terreny situat al nord del nucli urbà de Villafranqueza, junt a la carretera de Tangel, de forma triangular, amb una cabuda de 5 m2, corresponents a part de la finca registral número 2.868, Registre de la Propietat número 4 d'Alacant, foli 132, llibre 49. Està inscrita quant a l'usdefruit a favor de María Devesa Jiménez, i quant a la nua propietat a favor de María Virtudes i Francisco Juan Bautista Alcaraz Devesa, per iguals parts, amb els límits següents:
  
Nord, amb finca propietat de Manuel Requena Burillo, en una línia de 1,98 m; sud i est, amb carretera de Villafranqueza a Tángel, en una línia corba de 5,10 m; oest, amb la resta de la finca de procedència, en una línia de 4,68 m de longitud.
  
Parcel·la núm. 6. Terreny situat al nord del nucli urbà de Villafranqueza, junt a la carretera de Tangel, de forma irregular, amb una cabuda de 126 m2, corresponents a part de la finca registral número 2.768/1a, inscrita en el Registre de la Propietat número 4 d'Alacant, llibre 45, foli 26, propietat de José Belmunt Ros i Catalina Borrás Jove, amb els límits següents:
  
Nord i est, amb finca propietat de Francisco Alcaraz Llorca, en una línia trencada formada per quatre segments de 25,36 m de longitud total; sud, amb la resta de la finca de procedència, en una alineació corba de 22,30 m; oest, amb la carretera de Villafranqueza a Tángel, en una línia de 15,00 m de longitud.
  
Cosa que es publica en compliment de l'article 52, regla 2a, i articles 3 i 4 de la Llei d'Expropiació Forçosa.
  
Alacant, 12 de desembre de 2002.- L'alcalde, p. d., el regidor d'Urbanisme: José Luis Pamblanco Ayela. El secretari general: Carlos Arteaga Castaño.
  
g) ALTRES ASSUMPTES
  
1. Persones juridicopúbliques
  
Agència Tributària
  
Delegació de València